ועדת הפנים והגנת הסביבה, כנסת 20, פרוטוקול מספר 568, 2018-02-19 13:00

יואב קיש: אני פותח את ישיבת ועדת הפנים והגנת הסביבה.

יואב קיש: על סדר היום הצעת חוק רישוי עסקים (תיקון רישוי מפעלי תשתית לאומית), התשע"ח-2018.

יואב קיש: ועדת הכנסת החליטה להעביר את הנושא אלינו ואנחנו רוצים למזג אותה בהצעה, בכפוף להודעה במליאת הכנסת מה שצריך לקרות היום כי ועדת הכנסת צריכה לקרוא את החלטתה במליאת הכנסת.

יעל גרמן: האם אנחנו לא מפצלים?

יואב קיש: אני קודם רוצה למזג.

יואב קיש: תכף אומר לך מה אני עושה לגבי הפיצול.

יואב קיש: אני רוצה קודם כל למזג את הצעת החוק של גפני.

<תומר רוזנר: הוא טעון אישור ועדת הכנסת.

יואב קיש: ועדת הכנסת אישרה.

<תומר רוזנר: היא אישרה להעביר את החוק אלינו.

יואב קיש: כן.

יואב קיש: זה יחזור לוועדת הכנסת.

יואב קיש: אני מעלה להצבעה את ההחלטה על מיזוג הצעת החוק.

יואב קיש: מי בעד?

יואב קיש: מי נגד?

יואב קיש: מי נמנע?

יואב קיש: בעד המיזוג – פה אחד

יואב קיש: המיזוג אושר.

יואב קיש: ההצעה התקבלה.

יואב קיש: החלטנו למזג.

יואב קיש: החלטת המיזוג תעבור לאישור ועדת הכנסת.

יואב קיש: השלב השני, משרדי הממשלה, יש לכם כמה תשובות שביקשנו לקבל.

יואב קיש: האם נעשתה רי"ה ואם לא, למה לא וכיוצא בזה.

תמר זנדברג: אם אפשר גם לדעת מה העמדה של מרכז השלטון המקומי.

יואב קיש: הדיון הסתיים.

יואב קיש: אנחנו עכשיו בשאלות.

תמר זנדברג: זו שאלה שנותרה פתוחה.

יואב קיש: לא.

יואב קיש: הם מתנגדים.

יואב קיש: דיבר אתי היום חיים ביבס.

יואב קיש: הם מתנגדים להצעת החוק הזאת.

תמר זנדברג: זו הבהרה חשובה.

יואב קיש: אבל זה לא היה לדיון.

<אביעד נימקובסקי: לעניין רי"ה יש לנו תשובה.

<אביעד נימקובסקי: לא מדובר בשינוי רגולציה כלפי המפעל הספציפי.

<אביעד נימקובסקי: כלומר, מדובר בהעברת סמכויות מרגולטור מסוים לרגולטור אחר.

יואב קיש: להבנתכם אין כאן עודף חקיקה.

<אביעד נימקובסקי: אין כאן עודף חקיקה.

<תומר רוזנר: רי"ה לא בודקת אם יש עודף חקיקה או חוסר אלא היא בודקת השפעות של השינוי ברגולציה.

יואב קיש: הם טוענים שאין שינוי ברגולציה.

<אביעד נימקובסקי: אין שינוי ברגולציה.

<אביעד נימקובסקי: זאת רק העברת סמכויות.

יואב קיש: זה מה שהם טוענים.

יואב קיש: לגבי העסק הספציפי, הליך רישוי העסקים שלו אמור להתנהל אותו הדבר.

<תומר רוזנר: אבל שמעת למשל בדיון בוועדה – אני לא רוצה להתווכח – שהרשויות המקומיות טוענות שזה ישפיע על הליך הרישוי כי למשרד הפנים אין את הנושא של תכנון ובנייה, כי יש השפעות רגולטוריות על שינוי הרגולטור וצריך היה לבחון אותן.

יואב קיש: התשובה שלפחות קיבלנו לגבי רי"ה.

יואב קיש: מה לגבי יהודה ושומרון?

<אביעד נימקובסקי: במסגרת החקיקה והכנת החקיקה לא ערכנו בדיקות לעניין ההשפעה של התיקון על החקיקה באיו"ש.

יואב קיש: לא ערכתם.

<אביעד נימקובסקי: לא ערכנו.

יואב קיש: למה לא?

יואב קיש: זה לא חלק מהנחיות היועץ המשפטי לממשלה היום?

<קריאה: כן.

<קריאה: הייתה החלטה.

<קריאה: בגלל לוחות הזמנים.

יעל גרמן: יש לך עוד סיבה לפצל.

יעל גרמן: אפשר יהיה לדון לעומק וגם לשקול את יהודה ושומרון.

יואב קיש: אני רוצה לומר לגבי הנוסח, מה בכוונתי לעשות.

יואב קיש: ראשית, אנחנו סיימנו את הדיון ובדיון עלו גם הסתייגויות ונושא אחד החלטתי לקבל הוא בסעיף (ב), שזה הצוות המייעץ שהיום מורכב מהמנהל הכללי של משרד ראש הממשלה והוא היושב ראש, המנהל הכללי של משרד הפנים, המנהל הכללי של משרד האוצר.

יואב קיש: אני החלטתי להוסיף עוד שני אנשים לצוות הזה, את המנכ"ל של המשרד להגנת הסביבה והמנכ"ל של משרד הכלכלה.

יואב קיש: אלה שני האנשים שיצטרפו לצוות הזה.

<קריאה: אולי תצרף את ראש הרשות לצוות הזה.

<קריאה: אנחנו מתנגדים.

יואב קיש: אתם מתנגדים.

יואב קיש: אני יודע שאתם מתנגדים אבל זה נעשה כדי לאזן.

יואב קיש: זו החלטה ברמה של הממשלה ולא של הרשות המקומית.

<קריאה: אבל ראש העיר לא יודע מה הכי טוב?

יואב קיש: אני אומר לכם מה בכוונתי לעשות לגבי החוק הזה.

יואב קיש: כמו שאתם רואים, החוק הזה מעורר לא מעט דיונים וויכוחים ודיברנו ארוכות אתמול על המשמעויות של החוק ועל האיזונים הנדרשים בין מצד אחד הצורך הלאומי לציבור ומצד שני הפגיעה בזכויות של הרשות המקומית והתושבים המקומיים.

יואב קיש: עשינו לא מעט איזונים לעומת הנוסח שהגיע בהתחלה מהממשלה ואני חושב שהממשלה גם לא לגמרי קיבלה את כל רצונה בעניין הזה.

יואב קיש: מכיוון שאנחנו כבר סיימנו את הדיון, אני כן רוצה שההצבעות על הדבר הזה יתנהלו בנפרד מחוק ההסדרים, אני רוצה לפצל עכשיו את הפרק הזה.

יואב קיש: אני אביא אותו להצבעה ביום רביעי והוא יעלה למליאה בנפרד.

<קריאה: יהיו עוד דיונים בוועדה?

יואב קיש: לא.

יואב קיש: הדיונים הסתיימו.

יואב קיש: אני אומר לך מה עשינו בזה.

יואב קיש: ראשית, אפשר לא לפצל.

יואב קיש: אם הצעתי לפיצול לא תעלה, זה לא יפוצל.

יעל גרמן: אנחנו תמיד בעד לפצל.

יואב קיש: קודם כל, אפשר לא לפצל.

יואב קיש: אני נותן גמישות לחברי הכנסת להצביע במליאה לפי שיקולם לחלק הספציפי ולא להכניס את זה בחוק ההסדרים.

יואב קיש: זה משהו שאני חושב שיש לו חשיבות.

יואב קיש: יכול להיות שאנשים לא רוצים את זה והצעתי לפיצול לא תתקבל ואז זה ילך כמקשה עם חוק ההסדרים.

יעל גרמן: אני מבקשת להגיב.

יואב קיש: את הדיון בהסתייגויות סיימנו.

יעל גרמן: אני רוצה להגיב לשני הדברים.

יעל גרמן: ראשית, כמובן שאני שמחה, אני גם פניתי אליך ואני שמחה- - -

יואב קיש: אני לא פתחתי את הדיון ואת ההסתייגויות.

יואב קיש: שיהיה ברור.

יעל גרמן: בדיוק.

יעל גרמן: הבנתי טוב מאוד מה שאמרת.

יעל גרמן: כשדיברתי אתך, אחד הדברים שאמרתי לך היה שמן הראוי לקיים על זה דיון הרבה יותר מעמיק מפני שהחוק הזה מבחינתי הוא חוק דרקוני שמשנה סדרי עולם, שמשנה באמת את היחס של שלטון מרכזי לשלטון מקומי ומשנה בכלל, להערכתי, אחד הדברים שהוא ישנה, הוא ישנה גם את היחס של המפעלים כלפי הרשות המקומית כי הם יבינו טוב שהרשות המקומית, לא צריך לספור אותה.

יואב קיש: זה לא כל כך פשוט.

יעל גרמן: זה רק חלק מהנימוקים.

יעל גרמן: כידוע לך, אני אתמול הייתי בחוץ לארץ ולכן לא יכולתי להגיע.

יואב קיש: למה לא אמרת לי את זה לפני כן?

יואב קיש: למה אמרת לי רק היום?

יעל גרמן: כי הייתי בחוץ לארץ מיום חמישי.

יעל גרמן: אני לא ידעתי שזה יהיה ביום ראשון.

יואב קיש: למה?

יואב קיש: זה פורסם.

יעל גרמן: לא.

יעל גרמן: ביום חמישי קיבלתי הודעה שביום ראשון זה יהיה.

יעל גרמן: אני כבר הייתי בלונדון.

יעל גרמן: מצטערת.

יואב קיש: היית צריכה לומר לי.

יואב קיש: לא משנה.

יואב קיש: לא דיברנו.

יעל גרמן: יכול להיות.

יעל גרמן: אני מצטערת שלא דיברתי אתך.

יעל גרמן: על כל פנים, לי יש כמה דברים שהייתי רוצה להוסיף.

יעל גרמן: דרך אגב, גם בני בגין לא היה, היום זה יום האזכרה של מנחם בגין.

יואב קיש: כן, אבל אתמול היה דיון וזה לא קשור.

יעל גרמן: הוא לא יכול היה להגיע.

יעל גרמן: יש עוד כמה אנשים שהיו רוצים להביע את דעתם ולדבר ואולי גם להוסיף הסתייגויות.

יעל גרמן: אני מבקשת ממך - דבר אחד בטוח והוא שלא יכולתי להגיש הסתייגויות - להצטרף להסתייגויות הקיימות.

יואב קיש: את זה אני אאפשר.

יעל גרמן: בסדר.

יעל גרמן: זה מינימום.

יעל גרמן: אני כן מבקשת שמכיוון שאתה כבר פיצלת וזה ראוי ויפה ונכון - -

יואב קיש: עוד לא פיצלתי.

יואב קיש: העליתי הצעה לפצל.

יעל גרמן: העלית הצעה ואני כמובן תומכת בה, אני כן מבקשת לקיים עוד דיון כדי להשלים את הנימוקים.

יואב קיש: לא יהיה עוד דיון.

יעל גרמן: אני חושבת שזה רעיון.

יואב קיש: אם את לא רוצה, לא נפצל.

תמר זנדברג: לא קשור אם אני רוצה או לא רוצה.

תמר זנדברג: אני שואלת מה המטרה.

יואב קיש: אני הסברתי את המטרה.

יואב קיש: כשמגיע לחברי הכנסת חוק הסדרים והם עולים להצביע על חוק ההסדרים, מצביעים עליו כמקשה אחת.

תמר זנדברג: אנחנו מודעים לזה.

יואב קיש: שאלת מה המטרה ואני מסביר לך.

יואב קיש: אני אומר שאני מאפשר לחברי הכנסת להצביע בעד חוק ההסדרים ולהחליט האם הם מצביעים בעד או נגד ההצעה הזו בנפרד.

יואב קיש: זה היתרון היחידי שנוצר מהפיצול הזה.

יואב קיש: אני מעלה להצבעה את בקשת יושב ראש הוועדה לפצל את הפרק הזה מחוק ההסדרים.

יואב קיש: מי בעד?

יואב קיש: מי נגד?

יואב קיש: מי נמנע?

יואב קיש: בעד הפיצול – 8

יואב קיש: ההצעה התקבלה.

יואב קיש: הישיבה בעניין זה סגורה.

יואב קיש: ממשיכים הלאה.

יעל גרמן: יואב, אני בכל זאת מבקשת שתשקול.

יואב קיש: תודה.

יואב קיש: אנחנו עוברים לנושא הבא.